Diari Oficial de la Generalitat Valenciana


Sumari del DOGV 4693, del 17-02-2004 (2004/43)

RESOLUCIÓ de 30 de juny de 2003, de la directora general del SERVEF, per la qual s'autoritza un ajust de crèdit entre les línies de subvenció T0212 i T2240 en el capítol IV del subprograma 322.51 «Foment d'ocupació».
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/43


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 30 de juny de 2003, de la directora general del SERVEF, per la qual s'autoritza un ajust de crèdit entre les línies de subvenció T0212 i T2240 en el capítol IV del subprograma 322.51 «Foment d'ocupació». [2004/X43]
  
En el capítol IV del subprograma 322.51 «Foment d'ocupació» dels pressupostos del SERVEF per a 2003 figuren les línies genèriques T0212 «Foment d'ocupació autònoma», dotada amb 17.045.688 euros, i la línia T2240 «Foment ocupació discapacitats», dotada amb 97.507.332 euros.
  
L'Àrea de Foment d'Ocupació informa que l'import de la dotació que es va publicar per a atendre les ajudes corresponents a l'any 2003 de la línia T0212 «Foment d'ocupació autònoma», resultarà insuficient.
  
D'altra banda, en el mateix capítol i subprograma figura la línia T2240 «Foment ocupació discapacitada», amb un crèdit disponible suficient per a atendre les necessitats de crèdit suplementari de la línia T0212.
  
Ambdues línies de subvenció tenen finançament de l'INEM i de FSE, però l'import que es proposa transferir, per quantia de 915.146,25 euros, correspon a fons de l'INEM, tal com assenyala el cap de l'Àrea de Foment d'Ocupació en la seua proposta.
  
Per això, vista la proposta de l'Àrea de Foment d'Ocupació, vist l'informe favorable de la Intervenció Delegada de data 27 de juny de 2003, atenent el que disposa el Reial Decret Legislatiu 1.091/1988, de 23 de setembre, pel qual s'aprova el Text Refós de la Llei General Pressupostària (article 69); el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33); el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i la Instrucció 3/2003, de 14 de març, del director general del SERVEF, per la qual es regula el procediment de gestió del pressupost del Servici Valencià d'Ocupació i Formació per a l'exercici 2003 (regla 10.1.b), resolc:
  
Autoritzar l'ajust entre els crèdits de les línies T0212 i T2240 mitjançant la transferència de 915.146,25 euros, d'acord amb el següent detall:
  
Aplicacions pressupostàries de despesa que augmenten: Import:
  
81.21.14.3431.18821.5 Línia T0212 915.146,25
  
Aplicacions pressupostàries de despesa que disminueixen: Import:
  
24.36.54.8939.34796.7 Línia T2240 € 915.146,25
  
València, 30 de juny de 2003.- La directora general del SERVEF: Ana Encabo Balbín.